ZMLUVA
uzatvorená v zmysle ustanovení § 409 a nasl. a §  §536 a  nasl Obchodného zákonníka č. 513/1991 Zb. v znení  neskorších predpisov

uzatvorená medzi:

Čl. I Zmluvné strany
Dodávateľ :

Názov spoločnosti :		
Sídlo:				
Oprávnený rokovať vo veciach	
zmluvných a technických:	
Bankové spojenie:		
IBAN:				
IČO:				
DIČ:				
IČ-DPH:			
Tel:				
Mail:				
a
Objednávateľ  :	
		
Názov spoločnosti :		Mesto Banská Štiavnica 
Sídlo:				Radničné námestie 1, 969 01 Banská Štiavnica 
Zastúpený a oprávnený
jednať vo veciach zmluvy :	Mgr. Nadežda Babiaková, primátorka mesta
vo veciach technických: 	Mgr. Henrieta Godová, henrieta.godova@banskastiavnica.sk 
Bankové spojenie:		VÚB, a.s. 
IBAN: 			SK96 0200 0000 0016 4529 1655
Bankové spojenie:		VÚB, a.s.
Číslo účtu:			SK53 0200 0000 0000 1452 5422 
IČO:				00320501 
DIČ:				2021107308 

Článok II.
Predmet zmluvy
2.1. Na základe tejto zmluvy sa dodávajúci zaväzuje dodať objednávateľovi 2 ks dotykových infokioskov (jeden interiérový a jeden exteriérový), 1 ks Slim PC, s nainštalovaným obsahom spoločne s potrebným software, následná inštalácia infokioskov na miesta plnenia a zaškolenie obsluhy. Predmet plnenia je podrobne opísaný v opise predmetu zákazky, ktorý tvorí neoddeliteľnú Prílohu č. 1 tejto zmluvy, ako aj v cenovej ponuke dodávateľa, ktorá tvorí neoddeliteľnú Prílohu č. 2 tejto  zmluvy a bola kupujúcemu predložená v procese verejného obstarávania. 

2.2. Dotykové infokiosky (jeden interiérový a jeden exteriérový) a PC budú nové, nepoužívané, nerepasované a budú spĺňať kritériá podľa Prílohy č. 1 tejto zmluvy. 

2.3. Infokiosky s LCD dotykovým displejom (jeden interiérový a jeden exteriérový) budú poskytovať online aktuálne informácie o meste a jeho ponuke, o kultúrno-spoločenských podujatiach, možnostiach ubytovania, stravovania a pod. Informácie vo forme textových informácií, fotografií, videí, cykloturistických máp budú jednoducho dostupné v „menu“ na dotykovom displeji a rozdelené v jednotlivých kategóriach podľa obsahovej náplne.

2.4. Dodávateľ zabezpečí inštaláciu obsahu infokioskov. Infokiosky budú obsahovať:
•	multimediálnu prezentáciu Príbeh Štiavnice v troch voliteľných jazykoch (slovenský, anglický a maďarský) pozostávajúcu z úvodnej stránky a deviatich podstránok, každá z nich bude obsahovať 3 normostrany textu, min. 5 ilustračných fotografií, obrázkov, skenov a pod., min. jednu animáciu a audiostopy s nahovoreným textom v troch voliteľných jazykoch; obsahu multimediálnej prezentácie zabezpečí kupujúci a odovzdá ho predávajúcemu najneskôr dva týždne predtermínom dodania podľa Článku IV,  bod 4.1. tejto zmluvy. 
•	výber z kalendára podujatí na najbližšie dni, ktorý bude embedovaný zo stránky banskastiavnica.travel, pričom v čase nečinnosti kiosku bude na obrazovke rotovať ponuka z kalendára podujatí na najbližšie tri dni.
•	prelinkovanie na www.banskastiavnica.travel s potrebnými informáciami pre turistov.

Článok III.
Kúpna cena
3.1.Cena za dodanie tovaru s nainštalovaným obsahom podľa Článku 2, bod 2.1. a 2.2. tejto zmluvy spolu s montážou, potrebným softvérom, spustením prevádzky a zaškolením obsluhy bola stanovená v súlade s víťaznou cenovou ponukou dodávateľa, ktorá bola predložená objednávateľovi v rámci procesu verejného obstarávania na dodanie tovaru a služby nasledovne: 

Cena celkom bez DPH: ………….………………………………….  - eur
DPH 20 % ………………………………………………………….... - eur
						---------------------------------------------
Celková zmluvná cena vrátane DPH ……………………………... -  eur
Slovom: xxxxxxxxxxxxxxxxxxxxx  

3.2. Táto cena je konečná. V cene sú zahrnuté všetky náklady zhotoviteľa týkajúce sa plnenia predmetu tejto zmluvy vrátane dopravy, inštalácie dohodnutého obsahu, montáže na miesto plnenia, spustenia prevádzky a zaškolenia obsluhy. 

Článok IV.
Čas plnenia a miesto dodania
4.1. Dodávateľ sa zaväzuje dodať predmet zmluvy podľa článku II. tejto zmluvy do 3 (troch) mesiacov od podpisu tejto zmluvy oboma zmluvnými stranami. 

4.2. Miesto dodania interiérový dotykový infokiosk a Slim PC: Informačné centrum, Námestie sv. Trojice č. 6, 969 01 Banská Štiavnica, exteriérový infokiosk: Námestie sv. Trojice, priestor pred ZUŠ na opornom múre, parc. č. EKN 6409/2  vedený v KN na LV č. 3076 v prospech vlastníka Mesto Banská Štiavnica. Presné miesto bude špecifikované zástupcom objednávateľa na mieste v deň začatia montáže. 

4.3. Predmet zmluvy prevezme zodpovedný zamestnanec kupujúceho uvedený v úvodných ustanoveniach tejto zmluvy. Predávajúci bude informovať zodpovedného zamestnanca kupujúceho o presnom čase dodania tovaru najmenej tri pracovné dni pred plánovanou dodávkou a montážou. 

4.4. O odovzdaní a prevzatí predmetu zmluvy bude vyhotovený odovzdávací a preberací protokol.

Článok V.
Fakturačné a  platobné podmienky
5.1. Kúpna cena predmetu zmluvy dojednaná v článku  III tejto zmluvy je splatná na základe faktúry predávajúceho. Predávajúci je oprávnený kupujúcemu vystaviť faktúru na základe riadneho plnenia predmetu zmluvy.

5.2. Termín splatnosti faktúry vystavených predávajúcim podľa tejto zmluvy je do 30 dní odo dňa jej doručenia kupujúcemu, pričom predávajúci je oprávnený vystaviť faktúru až po zrealizovaní dodávky predmetu zmluvy do miesta dodania.  

5.3. Faktúra vystavená predávajúcim musí obsahovať všetky náležitosti stanovené platnými právnymi predpismi pre daňový doklad, inak je kupujúci oprávnený faktúru v lehote splatnosti predávajúcemu vrátiť. Lehota splatnosti začne v takom prípade plynúť od doručenia novej, správne vystavenej faktúry kupujúcemu.

5.4. Kupujúci uhradí dojednanú kúpnu cenu v lehote splatnosti podľa bodu č. 5.2. tejto zmluvy predávajúcemu po prevzatí predmetu zmluvy a na základe faktúry vystavenej predávajúcim. Prílohou faktúry bude odovzdávací a preberací protokol podpísaný zodpovednými osobami oboch zmluvných strán.

Článok VI.
Zabezpečenie záväzkov
6.1. Neuhradením faktúry v stanovenej lehote podľa článku V. vzniká predávajúcemu právo uplatniť si u kupujúceho úrok z omeškania vo výške 0,05% z celkovej ceny predmetu zmluvy za každý deň omeškania. 

6.2. V prípade nesplnenia zmluvne dohodnutého termínu dodania predmetu zmluvy má kupujúci právo uplatniť si u predávajúceho zmluvnú pokutu vo výške 0,05% z celkovej ceny predmetu zmluvy za každý deň omeškania.

Článok VII.
Záväzky zmluvných strán
7.1.	Dodávateľ sa zaväzuje:
•	Odovzdať predmet zmluvy v plnom rozsahu podľa článku II, bod 2.2. tejto zmluvy v dohodnutom termíne a v bezchybnom stave.
•	Pri odovzdávaní predmetu kúpy predviesť funkčnosť dodaného tovaru a protokolárne ho odovzdať kupujúcemu a zodpovednému zamestnancovi kupujúceho v mieste dodania predmetu kúpy podľa článku lV. bod 4.2. tejto zmluvy. 

7.2.	Objednávateľ  sa na základe tejto zmluvy zaväzuje: 
•	poskytnúť zhotoviteľovi potrebnú súčinnosť, najmä poskytnúť obsah, ktorý bude potrebné inštalovať do infokioskov
•	prevziať dokončené dielo zodpovedajúce podmienkam dohodnutým v tejto zmluve najneskôr v posledný deň lehoty na vykonanie a odovzdanie diela
•	zaplatiť cenu za dielo v súlade s Článkom III a V. tejto zmluvy. 

7.3.	Dodávateľ vyhlasuje, že je oprávnený na vykonávanie činností, ktoré sú predmetom tejto zmluvy. Dodávateľ zodpovedá za všetky škody, ktoré preukázateľne spôsobil objednávateľovi porušením tejto povinnosti.

7.4.	Dodávateľ vyhlasuje, že sa v plnom rozsahu oboznámil s rozsahom predmetu plnenia,  sú mu známe všetky technické, kvalitatívne a iné podmienky potrebné k dodaniu tovaru a realizácii diela. 

Článok VIII.
Prevod práv
8.1. Okamihom dodania predmetu zmluvy podľa článku II. tejto zmluvy je podpísanie a datovanie odovzdávacieho a preberacieho protokolu oboma zmluvnými stranami.

8.2. Okamihom dodania a prevzatia prechádza z dodávateľa na objednávateľa nebezpečenstvo škody na predmete kúpy.

8.3 Objednávateľ sa stáva vlastníkom predmetu zmluvy po protokolárnom prevzatí predmetu zmluvy.

Článok IX.
Zodpovednosť za vady
9.1. Dodávateľ zodpovedá za to, že predmet kúpy, ktorý dodáva podľa článku II. tejto zmluvy má v čase prevzatia dohodnuté vlastnosti a nemá vady, ktoré by znižovali jeho hodnotu alebo schopnosť jeho využitia.

9.2. Za prípadné vady, ktoré vznikli, resp. vyšli najavo počas záručnej doby v plnej miere zodpovedá dodávateľ okrem situácie, ak boli spôsobené používaním predmetu zmluvy v rozpore s návodom na obsluhu resp. používateľskou príručkou, resp. nevhodnými prevádzkovými podmienkami, ktoré nezapríčinil predávajúci.

9.3. Počas záručnej doby každý účastník tejto dohody neodkladne a na vlastné náklady vykoná nápravu vady za ktorú zodpovedá.

9.4. Záručná doba na predmet kúpy podľa článku II tejto zmluvy je 24 (slovom: dvadsaťštyri) mesiacov od protokolárneho odovzdania predmetu zmluvy kupujúcim a jeho prevzatia zodpovedným zamestnanom kupujúceho.

Článok X.
Záverečné ustanovenia
10.1. Vzťahy neupravené touto zmluvou sa spravujú ustanoveniami zákona č. 513/1991 Zb. Obchodný zákonník v znení neskorších predpisov. 

10.2. Akékoľvek zmeny tejto zmluvy alebo jej dodatky musia mat' písomnú formu a musia byť podpísané oboma zmluvnými stranami.

10.3. Zástupcovia zmluvných strán prehlasujú, že sa oboznámili s obsahom tejto zmluvy, v plnom rozsahu s nim súhlasia a prehlasujú, že pri podpise tejto zmluvy konali slobodne a že nebola podpísaná v tiesni a ani za nápadne nevýhodných podmienok.

10.4. Zmluva je vyhotovená v 3 rovnopisoch, pričom jeden obdrží dodávateľ a dva objednávateľ.  

10.5. Táto zmluva nadobúda platnosť dňom jej podpísania oprávnenými zástupcami oboch zmluvných strán. 

10.6. Zmluva nadobúda účinnosť v súlade s § 47a zákona č. 40/1964 Zb. Občiansky zákonník v znení neskorších predpisov, a to dňom nasledujúcim po dni jej zverejnenia. 

10.7. Neoddeliteľnou súčasťou tejto zmluvy je Príloha č. 1 - opis predmetu zákazky a Príloha č. 2 - úspešná cenová ponuka objednávateľa predložená v procese verejného obstarávania. 

V Banskej Štiavnici dňa :                  			V .........................., dňa : 

Objednávateľ: 					Dodávateľ:

-----------------------------------------------                      --------------------------------------------
Mgr. Nadežda Babiaková				           Xxxxx Xxxxxxxxx
      primátorka mesta				          zodpovedný zástupca